Në mbrojtje të bletës
Rënia misterioze e numrit të bletëve ka detyruar bletarët të hidhen në veprim
Rënia misterioze e numrit të bletëve ka detyruar bletarin Billy Davis të hidhet në veprim. Ai ka mbajtur bletë që në vitet 1960 dhe në vitin 2013 ai themeloi Programin për Mbrojtjen e Bletëve. Siç njofton korrespondentja Faiza Elmasry, organizata jo-fitimprurëse po punon për një bletë më rezistente dhe po u mëson bletarëve si të mbrojnë shoqëritë e bletëve. Në një ditë të nxehtë vere, bletët janë në aktivitet të plotë. Bletët punëtore gumëxhijnë duke kryer një funksion jetik për prodhimin ushqimor. thotë bletarja Brenda Kiessling Por më shumë se 1/3 e bletëve po zhduken. Sipas ekspertëve shkaktarë janë ndryshimet klimatike, parazitët, pesticidet dhe metodat bujqësore. Bletari nga Virxhinia Billy Davis është i vendosur të shpëtojë bletët. Në rrëzë të Maleve Blue Ridge, organizata jo-fitimprurëse që drejton Billy Davis financon një program ku bletarët vijnë nga i gjithë shteti i Virxhinias për të mësuar dhe punuar vullnetarisht. thotë bletari Alex McLellan Një nga kushtet kritike për mbijetesë është e ashtu-quajtura “sjellje higjenike”, aftësia e bletës për të zbuluar dhe eliminuar faktorët që infektojnë kosheren. Bletarët e analizojnë këtë aftësi duke përdorur nitrogjen të lëngshëm. “Ngrijmë 100 fole në zgjojet e bletëve. Pas 24 orësh shohim se cilat nga këto fole janë rihapur nga bletët punëtore. Mbretëreshat që kanë një rezultat 95-100% në rihapjen e zgjojeve janë në gjendje të shkëlqyer,” thotë bletarja Brenda Kiessling. Këto mbretëresha janë më rezistentet dhe përdoren për riprodhim dhe për furnizimin e bletarëve të tjerë me bletë të reja. thotë një vullnetar. “Regjistrojmë çdo ndryshim në zgjoje. Këto të dhëna janë mbledhur prej një kohe të gjatë dhe na ndihmojnë të analizojmë gjenetikën dhe progresin e zgjojeve,” thotë bletari Alex McLellan. Përgatitja e bletarëve të rinj është vetëm fillimi. Më pas vjen procesi i gjatë i zbatimit të përvojës që kanë marrë dhe shkëmbimit të kësaj përvoje me bletarë të tjerë në zonat e tyre.